Den Vest-Sjællandske Avis, 1816-04-16
Oversigt, af Dagens udenlandske Nyheder. Det engelske Parlement fortsætter sine Forhandlinger; hvorledes Ministrene ville hielpe sig ud af deres Pengeforlegenhed begynder nu at blive opklaret; efter Greven af Liverpols Yttring i Overhuset maae Regieringen gribe til et nyt Laan, han vidste ikke om det vilde blive paa 6 eller 8 Millioner, men beklagede at Nationens Credit vilde lide derved, Marqvien af Landsdovn formanede til Besparelser: Grevens Tale kunde ikke andet end foranledige Bekymringer, det har hans Taler saa ofte voldet: da han sidst holdt sin Tale i Huset om Krig og Fred, vaagnede han en Pair som var faldet i Søvn; jeg maatte nødvendig vaagne sagde denne, da hans Tale forstyrrer hele Europas Rolighed. Skatkammer cantsleren Hr. Vansittart har allerede bragt de nye Skatter paa Bane, som skulle tiene til at dække Renterne af det Laan, som skal optages; han har derimod ikke i Sinde at angribe det synkende Fond. Hr. Brougham har atter omtalt Hoffets Oeconomie, da Parlamentet har indvilget at betale 530,300 Pd. Sterl., som restere paa Civillisten, eller den Pengesum til hvis Betaling den Kongelige Families Jndtægter ikke har været tilstrækkelige. Oppositionen driver paa Occonomien ved hver Leilighed, Hr. Tierne klagede over at Udgifterne ved Marinen vare endnu næsten ligesaa store, som under Krigen; Hr. Warrender forsikkrede, at store Besparelser vare i Værk, han fortalte tillige, at Admiralitets=Secretairerne havde renonceret paa Forhøielse i deres Løn; og anmeldte, at man ikke vilde bygge Krigskibe paa private Verfter. Da de gjorte Forsøg havde lært, at det ikke var til Fordeel. – Det sædvanlige Middel i Engelland for at bevæge Regieringen til andre Forholdsregler, det at indgive Bønskrifter, begynder man nu at anvende i Henseende til Landmagtens Formindskelse, Staden London har gjort Begyndelse dermed og det i meget stærke Udtryk, at det er nødvendigt at man tænker alvorligt i dette Land paa disse Besparelser, kan sees af de idelige Klager som føres over Landmandens Kaar, da mange løbe fra Gaardene, eftersom de ikke kunne betale de svære Skatter, man har drevet Jordens Dyrkning for vidt og Produkternes Værd er sunken, saa heder det; (hvor behageligt er det derfore ikke at leve i et Land, som vores Fødeland, hvor Regieringen uanmodet gaaer Folkets Trang i Møde og forekommer dets Ønske; det mindre formuende danske Folk er i Grunden lykkeligere endsom det rige Engelske, der staaer paa en stor, men farlig Høide). Denne Oppositionens Aand mod Regieringen, som nu yttrer sig saa stærkt hos det engelske Folk, udbreder sig ogsaa til Colonierne, saaledes har Colonial-Forsamlingen paa Jamaica udstædet den Erklæring, i Anledning af Wilberforces Forslag i Parlamentet, at alle Negerslaver i de engelske Colonier skulde indregistreres: At Parlamentet ikke har Ret til at give Love angaaende Coloniens indvortes Anliggender, men blot angaaende dens udvortes Forhold, at hine allene kan gives af Repræsentantere, som vælges af dem selv, hvoraf den ingen har i Parlamentet; men at forresten Colonien har viist al muelig Lydighed, da den har holdet over Forbuddet mod Jndførselen af Negerslaver, i hvor skadeligt det end er for de private Besiddere (det var denne Paastand, som gav Anledning til den nordamerikanske Revolution).